Viborger Samler, 1838-05-20
Under Overskrivten En Sag for Publicums Domstol læses i No. 47 af Nestved Ugeblad et ikke umærkværdigt Bidrag til Hoveriets Historie. En Huusmand, Anders Jørgensen af Hallagermagle, blev, midt under sit Arbeide paa Cathrineholm under Grevskabet Holsteinborg, pryglet af Proprietair Hansen, hvorhos Hansen, ikke forneiet med den Fyldestgjørelse, han selv havde taget sig, indstævnede den Mishandlede for at lide Tiltale og Straf for Dovenskab og Studshed. Anders Jørgensen, der laae syg, fremkom ved sin Kone med Contraklage, og fordrede Hansen tiltalt og dømt for voldsom Adfærd. Justitsraad Birch idømte Proprietairen en Mulct af 10 Rbd., der tilkjendtes Sore Amts Fattigkasse, fordi han havde overtraadt sin Myndighed ved at udove Revselsesret over Contraklageren; men da han egentlig ikke havde mishandlet Anders Jørgensen, eller tilføiet ham anden Skade, end den, der kan ansees rimelig at kunne være Følge af enhver Udøvelse af Huustugtrevselse, ei heller brugte Andet end en Kjæp til den Revselse, han udøvede paa A. J., hvis Forhold ei heller ved de under Sagen oplyste Omstændigheder kunde ansees for at have været ganske brødefrit, saa skjønnede Justitsraaden ikke, at Proprietairen kunde være at drage videre til Ansvar, enten ved at bekoste A. Jørgensens Helbredelse, eller ved at give denne Erstatning for Næringstab, Svie, Smerte med videre. – Denne Kjendelse indankede Anders Jørgensen for Sorø Amts Overpolitiret. Amtmanden, Hr. Stemann, afgav sin Resolution, som stadfæstede Underpolitirettens Dom; dog saaledes, at Proprietair Hansen tilpligtedes at betale Anders Jørgensen de paa hans Helbredelse medgaaede Omkostninger. Amtmanden har afveget fra Justitsraaden med Hensyn til Erstatningen for Helbredelsen, fordi han fandt, "at det ved Lægeattest og øvrige oplyste Omstændigheder er blevet godtgjort, at de Anders Jørgensen tildeelte Slag ei alene have foranlediget flere Striber af underløbet Blod, paa Ryggen og den høire Arm, men endog fremkaldt Kortaandethed, og nødet Anders Jørgensen til at holde Sengen. Da den saaledes Mishandlede imidlertid ikke kunde godtgjøre, hvori det lidte Næringstab bestod, eller i hvor lang Tid han var ude af Stand til at søge Erhverv, hvilket ikke, især efter saa lang Tids Forløb, kunde overlades til at bedømmes ved uvillige Mænds Skjøn, troede Amtmanden ikke at kunne tilkjende ham Erstatning for tilføiet Næringstab, ligesom han ei heller kunde tillægge ham Erstatning for Svie og Smerte. Dette resolveerte Stemann, uagtet han selv stod i den Formening, at Anders Jørgensen var bleven mishandlet af Hansen, som ikke engang havde Ret til at tugte ham. Anders Jørgensen indgik med en Ansøgning til Hs. Majestæt Kongen om beneficium panpertatis til Sagens Førelse for Høiesteret; men fik ikke sit Ønske bevilget. Derimod lod Hansen ham stevne og ved Dom tilpligte at erstatte de Ugedage, som han havde forsømt, medens han laae syg under Hansens egne Slag, og endeligen opsagdes ham den Jordlod, hvorpaa han havde Fæste, til 1ste Mai d. A. – Og en saadan Historie kan saaledes have tildraget sig 2 Aar efter at H. C. Ørsted sang de smukke Ord, der nu næsten lyde hos os som JroniDen Stand, som stolte Fogder kued, Er modnet frem til mandig Daad; Den Træl, Man for med Svøben trued, 8 Han sidder nu i Folkets Raad. –Men, det er sandt: her blev det ikke ved Truslen! Det gjør strax en Forandring i Sagen. (Den Frisindede.)¬